11. ΝΟΜΟΣ υπ’ αριθ. 4498 της 16/22 Φεβρ. 1966 (ΦΕΚ Α΄ 37) Περί καταβολής εφ’ άπαξ βοηθήματος εις τους εξερχομένους της υπηρεσίας υπαλλήλους της Πλοηγικής Υπηρεσίας. Εφ’ άπαξ βοήθημα Άρθρ.1.-1.Εις τους εξερχομένους ή εξελθόντας από του έτους 1960 της Υπηρεσίας τακτικούς διοικητικούς υπαλλήλους της Πλοηγικής Υπηρεσίας περί ων το άρθρ. 6 του Νόμ. 3142/1955 «περί Πλοηγικής Υπηρεσίας» ή εν περιπτώσει θανάτου των εις τα δικαιούμενα συντάξεως μέλη των οικογενειών των, καταβάλλεται εκ του Κεφαλαίου Πλοηγικής Υπηρεσίας δι’ αποφάσεως του Υπουργού Εμπορικής Ναυτιλίας εκδιδομένης μετά προηγουμένην γνωμοδότησιν του Συμβουλίου της Πλοηγικής Υπηρεσίας και υπό τας προϋποθέσεις του επομένου άρθρου, εφ’ άπαξ χρηματικόν βοήθημα ίσον προς τους μισθούς τόσων μηνών όσα τα αναγνωριζόμενα αυτοίς συντάξιμα έτη Υπηρεσίας κατά τας εκάστοτε ισχυούσας διατάξεις «περί συνταξιοδοτήσεως των τακτικών δημοσίων υπαλλήλων». 2.Ως μισθός προς υπολογισμόν του κατά την προηγουμένην παράγραφον εφ’ άπαξ χρηματικού βοηθήματος, λογίζεται ο εκάστοτε υπό του Ταμείου Προνοίας Δημοσίων Υπαλλήλων λαμβανόμενος υπ’ όψιν προς υπολογισμόν του καταβαλλομένου εφ’ άπαξ βοηθήματος εις τους εξερχομένους της Υπηρεσίας Δημοσίους Υπαλλήλους. Προϋπόθεσις χορηγήσεως εφ’ άπαξ  βοηθήματος Άρθρ.2.-1.Προϋπόθεσις παροχής του κατά το προηγούμενον άρθρον εφ’ άπαξ βοηθήματος εις τους αποχωρούντας της Πλοηγικής Υπηρεσίας τακτικούς Διοικητικούς Υπαλλήλους και εν περιπτώσει θανάτου των εν Υπηρεσία εις τα μέλη των οικογενειών των, είναι η συμπλήρωσις των κάτωθι κατά περίπτωσιν αναγραφομένης πραγματικής υπηρεσίας τακτικού διοικητικού υπαλλήλου και η καταβολή των αντιστοίχων μηνιαίων συνεχών εισφορών εις το Κεφάλαιον Πλοηγικής Υπηρεσίας, α)δια την περίπτωσιν της απολύσεως λόγω σωματικής ή διανοητικής ανικανότητος επισυμβάσης εν τη Υπηρεσία και ένεκα ταύτης, ανεξαρτήτως χρόνου υπηρεσίας, καταβολή 48 μηνιαίων εισφορών, β)δια την περίπτωσιν της απολύσεως λόγω σωματικής ή διανοητικής ανικανότητος εν Υπηρεσία 96 μηνών, εξ ης 60 μηνιαίαι εισφοραί, γ)δια τας περιπτώσεις απολύσεως λόγω καταργήσεως θέσεως ή λόγω ορίου ηλικίας και παραιτήσεως συνεπεία υποβιβασμού 120 μηνών υπηρεσία, εξ ης 96 μηνιαίαι εισφοραί, δ)δια πάσαν άλλην περίπτωσιν 168 μηνών υπηρεσίας, εξ ης 96 μηνιαίαι εισφοραί, ε)δια την περίπτωσιν θανάτου εν Υπηρεσία 96 μηνών υπηρεσία, εξ ης 60 μηνιαίαι εισφοραί. 2.Εις τους κατά την δημοσίευσιν του παρόντος Νόμου υπηρετούντας τακτικούς διοικητικούς υπαλλήλους της Πλοηγικής Υπηρεσίας τους αποχωρούντας προ της συμπληρώσεως της εν τη προηγουμένη παραγράφω οριζομένης πραγματικής υπηρεσίας και καταβολής των αντιστοίχων αναγραφομένων εισφορών και εν περιπτώσει θανάτου των εν υπηρεσία εις τα δικαιούμενα συντάξεως μέλη των οικογενειών αυτών, καταβάλλεται το υπό του άρθρ. 1 του παρόντος Νόμου προβλεπόμενον εφ’ άπαξ χρηματικόν βοήθημα, υπό τας προϋποθέσεις της επομένης παραγράφου. 3.Εκ του κατά την προηγουμένην παράγραφον καταβαλλομένου εφ’ άπαξ χρηματικού βοηθήματος εκπίπτεται ποσόν ίσον προς τον υπολειπόμενον αριθμόν εισφορών μέχρι συμπληρώσεως των υπό της παρ. 1 του παρόντος άρθρου δι’ εκάστην περίπτωσιν οριζομένων εισφορών. Εκάστη όμως οφειλομένη εισφορά συνίσταται εκ της κρατήσεως ποσοστού 6% επί του δικαιουμένου υπό του υπαλλήλου κατά τον τελευταίον προ της εξόδου ή του θανάτου αυτού μήνα βασικού μισθού προσαυξανομένου κατά το επίδομα πολυετούς υπηρεσίας και παραμονής εις τον αυτόν βαθμόν. 4.Αι διατάξεις των προηγουμένων παρ. 2 και 3 έχουσιν εφαρμογήν και δια τους απολυθέντας από του έτους 1960 λόγω συμπληρώσεως του 65ου έτους της ηλικίας των τακτικούς διοικητικούς υπαλλήλους της Πλοηγικής Υπηρεσίας. Κρατήσεις Άρθρ.3.-Επί του βασικού μισθού, προσαυξανομένου κατά το επίδομα πολυετούς υπηρεσίας και παραμονής εις το αυτόν βαθμόν των τακτικών διοικητικών υπαλλήλων της Πλοηγικής Υπηρεσίας, επιβάλλεται και κράτησις υπέρ του Κεφαλαίου Πλοηγικής Υπηρεσίας εκ ποσοστού 4% δια την κατά τον παρόντα Νόμον καταβολήν εφ’ άπαξ βοηθήματος. (Αντί της σελ. 402,01) Σελ. 402,01(α) 285-051 Πλοηγική Υπηρεσία 20.Ζ.α.10-11 